CAPM si Beta

Unul din indcatorii utilizati frecvent pe pietele dezvoltate pentru analiza actiunilor este beta. Acesta reprezinta o masura a riscului unei actiuni raportat la riscul de ansamblu al unei piete bursiere. In mod conventional valoarea indicatorului beta pentru un portofoliu ce cuprinde toate actiunile listate pe o piata este 1 (deci riscul pietei bursiere este 1). Astfel, daca o actiune are un beta de 1,5, se considera ca aceasta este cu 50% mai riscanta decat piata pe ansamblu. Cum riscul unei actiuni este dat de volatilitatea acesteia la bursa, in exemplul de mai sus actiunea respectiva va creste mai mult decat piata, cand aceasta creste, si va scadea mai mult decat piata, cand aceasta scade. Cazul opus este pentru un beta de 0,5 (spre exemplu), care exprima un risc mai redus si o evolutie mai putin volatila a unei actiuni, raportata la evolutia de ansamblu a pietei. 

Prin urmare, beta este un indicator destul de interesant pentru analiza actiunilor. Din pacate acesta este utilizat destul de putin in Romania, si apare destul de rar in analizele actiunilor listate la BVB. Una din cauze este lipsa generala de informatii cand vine vorba de analiza actiunilor romanesti. O alta cauza, mai profunda, este data de faptul ca bursa de valori este o piata atipica; aceasta este dominata de SNP, si intr-o anumita masura de BRD, care inregistreaza o pondere foarte mare in capitalizarea totala a pietei. Cum indicatorul beta se bazeaza pe raportarea riscului unei actiuni la riscul pietei, inseamna ca in cazul BVB piata se reduce practic la SNP si BRD; in plus, numarul redus de actiuni listate contribuie la amplificarea problemei.
In orice caz, am considerat ca este util sa prezentam valori ale indicatorului beta pentru unele din actiunile listate la BVB: Terapia Cluj-Napoca (TER), Banca Transilvania (TLV), SIF Banat-Crisana (SIF1), Banca Romana pentru Dezvoltare (BRD) si SNP Petrom (SNP). Valorile au fost calculate pe baza cursurilor zilnice ale celor cinci actiuni pe perioada 1 ianuarie 2000 – 22 aprilie 2003. Ca indicator al evolutiei pietei a fost folosit indicele BET. Din aceste serii de date au fost eliminate acele valori anormale inregistrate dupa trecerea unor date de referinta pentru dividende, majorari de capital social, etc.
Rezultatele sunt prezentate in tabelul de mai jos:

	Actiune
	Beta

	TER
	0,48

	TLV
	0,42

	SIF1
	0,42

	BRD
	0,80

	SNP
	1,37


Unul din cele mai populare modele utilizate in analiza financiara este modelul CAPM – Capital Asset Pricing Model. Acesta este important pentru ca stabileste o relatie directa intre rentabilitatea unei actiuni si riscul sau, exprimat prin beta. Pe scurt, modelul spune ca rentabilitatea unei actiuni (Ri) este egala cu rentabilitatea unei investitii fara risc (Rf) ca titlurile de stat, la care se adauga beta inmultit cu (Rm-Rf), unde Rm este rentabilitatea medie a pietei, in ansamblul sau (exprimata prin randamentul indicelui BET, spre exemplu):
Ri = Rf + Beta * (Rm – Rf)
Pe langa dificultatile in calculul lui beta, date de slaba reprezentativitate a indicilor bursieri romanesti, o alta problema in utilizarea modelului de mai sus este determinarea rentabilitati medii a pietei. Pentru a calcula o valoare relevanta a acestei rentabilitati este nevoie de un istoric indelungat al activitatii bursiere, ori bursa bucuresteana are un istoric destul de redus, si o evolutie foarte diferita de la un an la altul. Ca si exercitiu teoretic, putem utiliza randamentul anual mediu calculat ca si medie a randamentelor anuale ale BET in perioada 2000-2002. Valoarea obtinuta este 60.69% (subliniind inca o data relevanta destul de scazuta a acestei valori). Pentru rata investitiei fara risc vom folosi o valoare de 15%, corespunzatoare celor mai noi emisiuni de titluri de stat.
Utilizand aceste elemente, putem calcula randamentul pe care il putem astepta de la cele cinci actiuni luate in calcul. Astfel, pentru TER:

Ri = Rf + beta * (Rm – Rf) = 15 + 0.48 * (61-15) = 37.1%, ca si randament anual estimat pentru actiunile TER. Similar, randamentul anual estimat pentru TLV este 34,3%, pentru SIF1 34,3%, pentru BRD 51,8%, iar pentru SNP 78,0%. Valorile arata destul de bine, dar nu trebuie uitat ca acestea se bazeaza pe o serie de elemente cu relevanta scazuta, ca de exemplu o rentabilitate estimata (viitoare) a pietei bursiere de 61% pe an.  
Daca vom calcula rentabilitatea medie anuala a BVB pe perioada 1998-2001, rezultatul este 30,34%. Utilizand aceasta valoare, rentabilitatile estimate pentru TER, TLV, SIF1, BRD si SNP devin 22.4%, 21.4%, 21.4%, 27.3%, respectiv 36,1%. 


In momentul in care BVB va dispune de un istoric de tranzactionare mai lung (12-15 ani), numarul de actiuni listate va creste in mod semnificativ, iar piata va deveni mai omogena din punct de vedere al capitalizarii societatilor listate, atunci utilizarea beta si a CAPM va capata mai multa utilitate. Pana atunci, utilizarea acestor instrumente are avantajele sale, dar trebuie facuta cu atentie.

